作者：陈深
词牌/韵律：沁园春

paragraphs: 浪迹烟霞，有酒千锺，有书五车。
任从来萧散，闲心似水，何堪妩媚，笑面如花。
濯发沧浪，放歌江海，肯被红尘半点遮。
谁知道，抱无名钜璞，重价难赊。
嘻嗟。
大泽龙蛇。
且蟠屈、深潜得计些。
看淋漓醉墨，神情自足，摩挲雄剑，肝胆无邪。
渭水烟蓑，营丘绣衮，出处何尝有异耶。
今何在，但素蟾东出，红日西斜。